ming030890/wiki-yue-high-quality huggingface dataset:
Yahoo!知識+

Yahoo!知識+（中國叫雅虎知識堂，香港叫Yahoo!知識+，台灣叫Yahoo!奇摩知識+），英文系地區叫佢做Yahoo! Answers，係一個開放性嘅知識分享平台，畀啲用戶可以同網友做問答嘅互動，藉住各人嘅經驗同專長，喺問同答嘅討論之間，幫用戶搵出滿意嘅答案，同類似性質嘅Answers.com、Google Answers（已經閂咗）、愛問知識人同埋百度知道可以稱之為競爭關係。用單純嘅問答系統嘅好處係可以唔需要喺唔同並且以分類為主嘅論壇時間搵答案，同喺關鍵字搜索入面嘅結果曬時間搵答案。無論係做乜嘢行動，都至少需要一個雅虎戶口，並且需要返自己嘅知識檔案。（喺香港，要評價要再手機認證）全球雅虎最早嘅知識+係由韓國響2003年6月設計嘅。Yahoo!知識+到而家為止已經喺至少19個地區建立咗。
知識服務係免費嘅會員服務。雖然係噉，但係英文版嘅Yahoo!知識+嘅發問次數仍然冇急升，反而有啲荒謬嘅問題出現。事實上，Yahoo!因為廣納冇智慧財產權審核制度嘅知識問答文章而促成咗知識所屬雅虎搜尋引擎達到率（reach）大增。另外喺台灣，知識搜尋網甚至搶佔60%以上市佔率。到咗2013年5月29號，Yahoo!奇摩知識+嘅已解決問題數量已經超過二千零四十八萬六千條。
2021年，雅虎閂咗大部分知識+服務，而家得日文版重運作緊。

網站運作
知識+可以分做四個部份，包括：「發問」、「回答」、「搜尋」同埋「發表」（回答可以分做一般知識、個人煩惱同埋快問快答，而發表亦可以分做一般嘅知識同一啲高檔啲嘅知識）。到而家為止，用知識+係完全免費嘅，無論喺知識+入面問嘢、答問題同埋做分享知識（寫文章）都唔會收任何錢。只要嗰個用戶有雅虎嘅個人戶口，就可以用知識+呢一項服務。
知識+嘅運作係採取點數問答機制嘅，並以「預付+回饋」制來實行。當用戶發問嗰陣，嗰個用戶必須先畀五至二十點不等嘅點數，呢啲點數將由系統先行扣除並且幫你保管住先，等到嗰個發問者揀出最好嘅解答或者有咗投票結果之後，再將點數轉贈畀最佳解答者。畀住先嘅點數，因為會贈送畀最佳解答者，所以叫做「解答贈點」。高啲嘅解答贈點可以吸引多啲嘅網友來回答，用戶通常會自行依照問題嘅難易度、緊急度嚟畀點。當揀出最佳解答之後，如果評價好好，發問者同最佳解答者可以各自攞到10~100點嘅系統贈點，作為將問題轉換為知識嘅回饋。
發問者喺發問問題嗰陣可以選擇問題接受回答嘅日數，由1到10日不等。喺「問題分數」入便，用戶可以選擇將5、10、15、20分贈送畀「最佳  回答」者。發問完畢之後，贈送嘅分數會即刻喺發問者嘅知識分數入面扣除。如果問題嘅發問時間就快到但係仍然冇滿意嘅回答出現，用戶可以選擇「延長發問」，發問時間將再延長5日。每個問題淨係可以延長發問1次，唔使另扣點數。
喺一個禮拜完咗之後，系統會喺某一個類入面以最多「最佳解答」數嚟揀出嗰個類嘅「本週分類高手」，所以一個人可以做好多唔同類嘅分類高手。

各種語言版本一覽
2005年10月，中國雅虎俾阿里巴巴集團全資收購。2013年9月1號，中國雅虎關閉門戶業務，雅虎知識堂亦隨之停止服務。
2021年4月雅虎香港宣佈由4月20號開始唔可以再問新問題，網站會由同年5月4號開始停止服務。

合併
2008年12月15號，香港知識+同台灣（奇摩）知識+嘅戶口進行合併，合併之後香港同台灣嘅用戶淨係需要使用一個Yahoo! ID，就可以同時參與香港同台灣知識+，方便各用戶進行知識交流。喺革新咗之後，台灣知識+嘅問題同埋知識亦有機會喺香港知識+入面顯示，相對亦一樣。以香港用戶為例，由香港保留戶口所發問嘅問題同埋知識將會優先顯示喺香港知識+入面。如果用戶係選擇保留香港戶口，呢個用戶所發問嘅問題將會喺香港知識+入面獲得優先顯示，但係喺台灣知識+入面嘅顯示次序就會較後。而用戶喺知識+入面搜查資料嗰陣亦一樣，由該地區戶口問嘅問題或知識嘅顯示次序將會較前，即香港知識+會以香港問題同埋知識為先，相反亦然。

用戶等級
喺每一個語言版本嘅Yahoo!知識+入面，系統都會以點數數量、答問題數量等等嚟將「用戶」分做幾個「等級」，而喺「等級」入面，又分做五個「級仔」（「知識長」除外），而雅虎亦會間唔鐘做下革新咁。以香港版本Yahoo!知識+為例，系統就會分做：
知識長
博士級
碩士級
大學級
中學級
小學級
幼兒級
匿名（未啟用知識檔案）

服務衍生嘅問題
相同或者類似嘅問題成日被網友一而再，再而三咁提問，而答案亦唔會隨時代嘅改變而有所差異，無形中浪費好多網絡資源。
答案嘅正確性冇設置檢核機制，錯嘅答案成日被重複轉貼，啱嘅答案就成日被忽視，亦都無設置糾正機制以修正人哋錯嘅答案。
問答嘅資料庫雖然龐大並且富含各種資訊，卻無系統性嘅整理，好似喺貨倉入面堆滿各種貨物，卻因擺放方式雜亂無章，而無法方便使用。
因為無有效嘅管理同規範，導致商業廣告氾濫，但雅虎方面淨係進行扣點處分，冇有效嘅阻嚇作用。
Y 染色體

Y 染色體（Y chromosome）係喺好多生物（包括哺乳類）當中有嘅決定性別嘅染色體，得公身上先會有。
Ydes

Ydes係法國嘅一個市鎮，位置喺康塔爾。
YY語音

YY語音係一款由歡聚時代（廣州華多網絡科技有限公司）屬下嘅多玩公司負責開發嘅一個軟件，重係網遊玩家成日用嚟溝通交流嘅免費語音軟件，喺2008年發行。雖然佢嘅界面同QQ差唔多，但唔同嘅係，佢嘅界面比較大，而且成日用嚟做團隊語音、遊戲協作同實時溝通，做線上真人騷短片互動嘅嘢。呢種軟件喺中國內地嘅網絡入面，成日用「YY」呢兩個字母形容佢。而家呢種軟件已經有電腦版、手機版、網頁版同安卓版。
來母

來母（粵拼：loi4 mou5；中古漢語拼音：lai）係中古漢語聲母，屬舌音，傳統上叫半舌音，係次濁聲母。呢個聲母可以接四個等嘅韻母，但二等韻好少，三等無重紐。下面係佢嘅例字。
一等二等三等四等

擬音
因爲大多數嘅漢語，來母大多發/l/，域外方音中又無邊音同閃音、顫音嘅對立，梵漢對音中，來母可以對l或者r，所以所以學界一致同意將佢擬音爲/l/。

上古來源
來母嘅來源比較雜，普遍認爲係來自上古音中顫音r嘅變化。喺複輔音拆分時，一啲字會產生來母路線，比如聲符「各」，佢嘅上古音擬音係klaːɡ，用「各」做聲符嘅字，有啲係走見母路線，如各、格、閣、骼等字，就係拆自上古複聲母嘅k，喺現代粵音都係讀g；另一條路線係來母綫，如路、洛、落、露，佢哋係來自上古音嘅r或l，喺現代粵音都係讀l。亦由於上古複輔音嘅拆分路線唔同，部分喺中古音係見、匣母嘅字，喺現代粵語係來母音，如檻、艦，因爲聲母「監」嘅上古音係kraːm，呢兩隻字嘅上古音係ɡraːmʔ，現代粵音走嘅就係複輔音中r嘅路線。
正因爲部分來母來自上古音嘅顫音，所以到中古，來母嘅二等字好少，而三等無重紐（亦即無B類重紐）。噉係因爲，二、三等嘅介音帶r，佢哋好多都轉化成來母本身。

喺粵語嘅演變
來母喺粵語維持古音，對應嘅粵拼係l；有極個別字如粒，轉爲n；又有個特例係隸字，佢塞化咗，由l轉d。對聲調嘅影響係，來母字派入陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅l聲母來源自中古音嘅來母，有個別來自上古音嘅來母綫，係上古痕跡。

喺吳語嘅演變
吳語同粵語一樣，繼續存古，對應嘅吳拼係l。

喺普通話嘅演變
普通話同粵語一樣，繼續存古，對應嘅普拼係l。有少量嘅來母字，如弄、輦，讀成n。

喺日文嘅演變
喺日文，來母字一律讀ら行（[ɾ]）。日文嘅固有詞唔會用ら行打頭，只有漢語詞、外來詞、擬聲詞會用ら行打頭。

喺韓文嘅演變
喺韓文，來母同粵語一樣，繼續存古讀ㄹ，根據口音唔同，有讀[l]／[ɾ]／[r]。喺南韓標準音，來母打頭時唔會穩定，當佢係一、二等字時，會變鼻音ㄴ（[n]），如冷嘅字音係랭，打頭時讀냉；三、四等字，會甩來母，變零聲母ㅇ，如李嘅字音讀리，打頭時讀이。

喺越南文嘅演變
喺越南文嘅標準漢越音，來母同粵語一樣，繼續存古讀l（[l]），喺古漢越語部分，來母讀r，根據口音，會有[ɻ]／[r]／[ʑ]。
來古格士杯

《來古格士杯》（英文：The Lycurgus Cup）係 4 世紀古羅馬留低嘅一件文物。係一件極之罕有、「雕出嚟」嘅玻璃雕刻作品，係一隻籠子杯。依家由大英博物館收藏。
佢用咗分色玻璃嚟整。當光射向隻杯正面，隻杯睇落係綠色嘅。當光由隻杯後面射埋去，隻杯就變咗做紅色。個原理同表面等離子共振有關。
隻杯上面刻嘅嘢，係關於神話中色雷斯地區有位國王來古格士，佢想殺酒神戴歐尼修斯嘅一位追隨者，但係反而畀對方變做葡萄藤纏住同殺死。
來世

來世（英文：Afterlife）係好多宗教都有嘅一種概念，指人死咗之後嘅後續。譬如基督教入面，人死後會上天堂或者落地獄；佛教入面，人死後會輪迴轉世。
來安

來安係中國安徽滁州一個縣，總面積1481平方公里，人口49萬。
來來超級市場

來來超級市場（葡文：Supermercado Royal Companhia Limitada，英文：Royal Supermarket Company Limited），又叫來來超市，係依家澳門最大型嘅連鎖超級市場，市場佔有率大約有三成。佢係榮豐集團嘅子公司，總部喺慕拉士大馬路181-183號來來集團大廈五樓，董事總經理係曾憲程。
來來超市喺2006年開始擴展業務，2008年開始有藥房同賣電器、傢俬、燈飾、廚具。
來來超級市場(大明閣分店)

業務
第一間來來超級市場喺1997年正式營業。
2015年，來來超級市場喺澳門設有30間分店，喺澳門半島同氹仔，其中澳門半島分店較多。

相關事件
消費者委員會喺2020年5月4號夜晚發新聞稿話最近收到好多關於來來超市投訴。消委調查之後，發現超市無清晰標示出售商品嘅實際最終售價，又無確保商品價格資訊嘅準確同清晰，資訊有誤導，有損消費者權益。之後，俾消委會撤銷「誠信店」標誌。
2020年5月6號，來來超級市場對造成影響市民道歉。之後嚟5月8日發公告，願意設立價格監督計劃同提供額外優惠活動。
來夜方長

《來夜方長》係首1999年發行嘅粵語流行歌，蘇永康同陳潔儀主唱，黃丹儀作曲，林夕填詞。
呢首歌係香港電影《玻璃樽》嘅主題曲。
努那活

努那活（粵拼：nou5 naa4 wut6，因紐特文：ᓄᓇᕗᑦ，羅馬拼音：Nunavut，意思係「我哋嘅土地」）係加拿大因紐特人努那屹嘅一部分，亦係加拿大最新建立嘅一個領地，首府係伊卡路葉。
努那活地面總面積 183 6993.78 英畝，係全加拿大面積最大嘅省級行政區:184，橫跨山地、中部同東部三個時區。根據2021年嘅人口普查，努那活嘅總人口 36858 人，絕大部份係散居各地嘅因紐特原住民。
由於嗰度嘅原住民原先根本冇簽過割地條約，喺1976年，加拿大因紐特人團結組織就向加拿大聯邦政府提出土地申索:184。1999年加拿大國會通過《努那活法案》同《努那活原住民土地所有權協議法案》之後，努那活喺同年4月1號正式脫離西北領地，成為獨立嘅省級領地行政區。
因為佢係透過土地申索而建立，所以又叫努那活申索協議範圍[暫譯]（英文：Nunavut Settlement Area）。
劫後重生

《劫後重生》（粵拼：gip3 hau6 cung4 sang1，Cast Away）係套2000年嘅美國災難劇情片，由羅拔湛米基斯做導演，主角係湯漢斯。
努雷維塔奇

努雷維塔奇（英文：Nury Vittachi，1958年—）係香港幾部英文暢銷書作家。而家嚮英文虎報寫專欄。之前曾經做過《南華早報》。Nury Vittachia 係一位楝篤笑講者，同埋風水學者。作出名小說叫做 The Feng Shui Detective。讀者對象係香港青少年。
劫數難逃

《劫數難逃》（There is No Escape From Fate），原名《壹獄II劫數難逃》（Imprisoned II: There is No Escape From Fate），係2024年上畫嘅港產片，由張繼聰、張建聲、黃光亮、蔡瀚億、鄒文正主演，孫立基執導。套戲係《壹獄壹世界：高登闊少踎監日記》續作，但屬全新故仔。另外套戲喺2023年喺中國大陸嘅網絡電影平台率先上架。
努那兹阿活

努那兹阿活[暫譯]（因紐特文：ᓄᓇᑦᓯᐊᕗᑦ，羅馬拼音：Nunatsiavut）係加拿大因紐特人努那屹喺拉布拉多嘅部分，位置喺拉布拉多沿岸。
努那兹阿活係個自治區，自治政府喺2005年12月1號成立，立法首府喺荷普代爾，行政首府喺拿因（Nain）。
努那域

努那域[暫譯]（因紐特文：ᓄᓇᕕᒃ，羅馬拼音：Nunavik，英文讀音：/ˈnun:avɪk/，法文讀音：/nynavik/，意思係 ｢住嘅地方｣），普通話譯努納維克，係加拿大因紐特人努那屹喺魁北克省嘅部分；位置喺北緯 55 度以北嘅北魁北克地區，總面積大約 50 0000 平方公里。
喺2024年，努那域總共有14條村，當中13條村都係起喺永久凍土上面，但係因為全球變暖，永久凍土已經開始融，並且已經開始危害到屋宇結構。
努那域絕大部分嘅地方都係由卡提域區域政府管理。
喺歷史上，努那域並唔係自古以來都係魁北克嘅一部分:12。1670年英治初期，佢係魯拔屬地（英文：Rupert’s Land）嘅一部分，1870年最初併入加拿大嗰陣，佢係西北地區嘅一部分，1912年先變成魁省嘅一部分:12,16。

人口
根㨜2021年嘅人口普查，努那域總人口大約 14050 人，主要係因紐特人，人數 12590，佔總人口 88.9%；因紐特文亦係多數人嘅母語，佔 87.2%，總共 12245 人，母語係法文嘅淨係得 4.3%，總共 605 人。

名
呢笪地方其實轉過幾次名：
1670年5月2號，笪地方被英國人佔領，最初係叫魯拔屬地，1870年併入加拿大並撥入西北地區:16,22，後來其中一部分 畀咗個名叫昂加瓦區（英文：Ungava District）:12。
1912年4月3號:16，昂加瓦區撥入魁省，1964年改名叫新魁北克（法文：Nouveau-Québec）:12。
1986年10至11月期間，居民公投改名，新名努那域，即係現時嘅名，1988年4月獲魁北克省政府正式採用。
努里賽義德

努里·賽義德（阿拉伯文：نوري السعيد‎，1888年12月—1958年7月15號），係伊拉克嘅政治人、外交官。佢喺伊拉克王國時曾做8任首相。
劫券同盟

《劫券同盟》（英文：Queenpins）係一套2021年上畫嘅美國電影，由阿朗高德、吉塔普拉皮莉執導，姬絲汀貝兒、柯爾比豪威爾巴普蒂斯、雲斯韋漢、保羅華特豪澤主演。
Épeugney

Épeugney係法國嘅一個市鎮，位置喺杜。
Époisses

Époisses係法國嘅一個市鎮，位置喺黃金丘。
Épothémont

Épothémont係法國嘅一個市鎮，位置喺奧布。
Épinouze

Épinouze係法國嘅一個市鎮，位置喺德龍。
Épinay-sur-Odon

Épinay-sur-Odon係法國嘅一個市鎮，位置喺卡爾華多斯。
中華民族博物院

（簡化字：中华民族博物院；英文：China Ethnic Museum），又嗌中華民族園，係中國北京一公園兼介紹中國大陸嘅少數民族聚集區啲風俗地方，亦係復原、收藏、陳列同研究中國大陸嗰56個民族文化、文物、社會生活嘅大型人類學博物院。喺朝陽區民族園路1～2號（四面分別俾北四環中路、北辰西路、北辰路，及北土城西路圍住）。其中北園喺1994年6月18號起好兼開放，南園喺2001年9月29號起好兼開放。
間嘢喺1992年喐手起嗰時，曾經係為咗宣傳1993年9月24號申辦2000年奧運嗰時用，但最後俾澳洲新南威爾士州悉尼搶走咗。直到2001年7月13號因北京成功申辦2008年奧運，園區先至重新宣傳奧運啲料。佢曾經喺2001～2016年間屬中國國家AAAA級景區之一，後嚟喺2016年12月7號因質量登記複核時唔夠分而被取消咗資格。
另外，中國大陸好多語文同道德與政治教材講到嘅「實現中華民族偉大復興」呢句話，就係出自呢間嘢入面。佢嘅南園同北園之間嘅民族園路上空，有條古色古香兼帶四合院風格嘅亭閣長廊連埋一齊。
中華煤氣

中華煤氣（英文：The Hong Kong and China Gas Company Limited，港交所：0003，OTCBB：HOKCY），俗稱煤氣公司（Towngas），係香港交易所上市公司，1862年開張，係香港唯一整煤氣、運煤氣同賣煤氣嘅公司。最大股東係恒基兆業。
中華煤氣係香港公共事業嘅重要部分，為8成半香港家庭同工商業機構供應燃氣，標誌係由圓形同火焰圖案組成。
煤氣公司喺香港擁有兩座生產廠房，分別喺大埔工業邨同馬頭角。現時97%煤氣由遠離市區嘅大埔廠房生產，其他嚟自馬頭角廠房（後備）。大埔廠房每日可生產960萬立方米煤氣。
中華民國鋼結構協會

中華民國鋼結構協會（Taiwan Institute of Steel Construction）係臺灣一組織，以發展鋼結構工程嘅技術、促進鋼結構業嘅健全發展等作為宗旨。
中華民國頌

《中華民國頌》係劉家昌所創作嘅歌，歌詞歌頌中國歷史同壯麗山川。最早嘅音樂專輯版本係費玉清所唱，收錄喺佢1978年12月1號發表嘅《凝望》音樂專輯中。隻曲亦曾經喺香港嘉禾公司嘅電影《黃飛鴻之二：男兒當自強》結尾處作為背景音樂出現。

歌詞
左圖係青海嘅草原，右圖係喜馬拉雅山。
《中華民國頌》嘅歌詞好短，一共四句。第一句歌頌中國大陸嘅壯麗山川同一望無痕嘅青海大草原同綿延到天嘅喜瑪拉雅山。第二句話中國有五千年嘅史，先輩唔怕困難險阻喺呢度建立咗自己嘅家園。第三同第四句抒發感慨：中華民國可以經得起任何考驗，只要黃河同長江水唔停嘅流，中華民國會世世代代永遠延續落去。
中華游樂會

中華游樂會（Chinese Recreation Club, Hong Kong）係香港一所私人運動俱樂部，家下位於灣仔區大坑銅鑼灣道123號。
中華游樂會嚮1910年由何啟爵士籌建。當時會員鍾意玩木球、網球同足球體育運動。嚮1912年，由何啟爵士、韋寶珊爵士、阮曉繁同王保寧聯名向政府要求撥地，結果嚮大坑村創建會址。當時由香港總督盧嘉爵士主持開幕典禮。

積極參與賽馬活動
由1970年代到而家，中華游樂會亦都以團體名義喺香港賽馬會擁有名下馬匹，而且佢哋嘅名下馬匹都係以「中游」兩字命名，包括中游之光、中游之寶、中游之冠、中游之星、中游之威、中游之喜、中游之皇、中游福星、中游福將、中游神駒、中游名駒、中游天地、中游百載、中游新星、中游神箭、中游福滿。
中華民國開國紀念日

中華民國開國紀念日係中華民國嘅紀念日，喺每年1月1號（元旦），紀念中華民國喺1912年1月1號開國。呢日係中華民國自由地區嘅國定假日，放假一日。
中華民國陸軍軍官學校

中華民國陸軍軍官學校，簡稱陸軍官校、陸官，係中華民國國立軍事院校，宗旨係培養中華民國陸軍嘅軍官。1924年，學校喺廣州黃埔港長洲島創立，所以又叫黃埔軍校。陸軍軍官學校而家喺臺灣鳳山辦學，隸屬中華民國國防部。
陸軍軍官學校有四個歷史時期，分別係：黃埔時期（1924年～1927年）、南京時期（1928年～1936年）、成都時期（1937年～1949年）同鳳山時期（1950年～而家）。學校初時叫中國國民黨陸軍軍官學校，係當時中國國民黨嘅黨校。1927年，搬去中華民國首都南京，隸屬國民政府，改名叫中央陸軍軍官學校。1937年，中國抗日戰爭爆發，走難搬去成都。1946年，陸軍官校因應軍隊國家化改名叫中華民國陸軍軍官學校，個名一直用到而家。1949年，中華民國喺臺灣復國，陸軍官校無跟國民政府趄，喺成都嘅校本部亦被迫解散。1950年，陸軍官校喺臺灣復校，揀咗1947年喺高雄鳳山成立嘅陸軍軍官學校臺灣訓練班嘅場地做校址。
中華民國統治大陸時期，陸軍官校出咗好多軍事人才，大部份嘅畢業生都打過北伐、中原大戰、抗日戰爭同國共內戰等嘅仗。復校臺灣之後，陸軍官校畢業生主要任務係保障臺海安全。
中華民國長途電話區號表

喺中華民國（台灣）打長途電話嗰時，要先撥長途冠碼0號（下表就包含長途冠碼0號）。然而，自外地打國際電話至台灣時，就唔撥長途冠碼0號。例如：喺美國打國際直撥電話到臺北時，先撥美國當地國際冠碼011＋中華民國國碼886＋臺北區號2＋電話號碼8碼，即「011+886+2+xxxx-xxxx」。
即使長途電話區號相同，但被劃入唔同區域都算係長途電話。例如從新竹市打電話到桃園市算長途電話，雖然長途電話區號都係3。反之，被劃入相同區域嘅地區算市內電話，例如喺台北市打電話到基隆市算市內電話。自2012年（民國101年）起，中華電信嘅長途電話費率改同市內電話一致。
假新聞網站

假新聞網站（英文：Fake news website）係提供假新聞嘅網站，好多時都會用社交媒體做宣傳，目的通常係希望影響股市或者選舉選情。
假柿樹

假柿樹（粵拼：gaa2 ci5 syu6；學名：Litsea monopetala），又嗌假柿木薑子，係樟科木薑子屬嘅常綠喬木。原產中國華南、東南亞各國同印度、巴基斯坦。呢種樹係鄉土樹種。
香港原生樹，市內常見。

形態
呢樖嘢嘅樹葉係互生品種，革質方面都幾薄吓，而且佢有好似羽毛噉嘅排裂脈嘅同時，重有上凹下凸嘅樣。
維基物種有資料講：Litsea monopetala
假攝

假攝（粵拼：gaa2 sip3；中古漢語拼音：krax）係十六攝之一，佔《廣韻》二百零六韻之中三個。平聲、上聲、去聲中古構擬音為陰聲韻/a/。

擬音
佢嘅主元音擬爲/a/。同果攝嘅區別係，假攝係前a，果攝係後a。

聲母搭配
斜字表示呢個搭配唔常見。

三等戈麻嘅區分
喉牙字，除咗以母，接開口ia都係戈韻。
精組、章組、以母、知組、明母接ia都係麻韻。
合口嘅ya都係戈韻。

喺粵語嘅變化
二等開口，合口舌齒音讀a，合口喉牙音讀wa。三等讀e。
假新聞

假新聞（粵拼：gaa2 san1 man2*4，英文：fake news），俗稱「流料」，係指假嘅新聞，以一啲唔啱、生安白造嘅資訊誤導大眾，以帶嚟政治、經濟、市場、或心理嘅成就感同埋利益。無論係通過傳統新聞媒體（印刷同廣播）定係線上媒體嚟傳播，只要係專登散播一啲錯誤資訊或者整蠱某啲人嘅新聞都可以嗌做假新聞。
假期聖經學校

假期聖經學校（英文：Vacation Bible School，簡稱VBS），又稱為假日聖經學校、暑期聖經班，係一種基督教教會舉辦嘅宣教活動，對象通常以兒童為主。活動一般喺暑假期間舉行，為期一個禮拜。
現今喺世界各地好多教會會開設自己嘅假期聖經學校，有啲教會自行設計內容，有啲就會用各自教派或者獨立出版社提供嘅主題課程同教材。
現代嘅課程內容通常針對小學學齡嘅兒童設計，包括聖經故事、宗教歌曲、手工藝製作、短劇表演等。

歷史
假期聖經學校嘅歷史可以追溯到1898年美國紐約市嘅浸信會Epiphany教堂嘅兒童部門主管喺暑假期間針對附近社區兒童舉辦咗「美日聖經學校」（Everyday Bible School）。
浸信會嘅Robert Boville博士留意到呢個夏季活動之後，就將呢個活動推薦至其他浸信會嘅教堂，佢利用紐約協和神學院嘅資源開設一系列暑期學校，呢一年嘅夏天，一共舉辦咗五間暑期學校，共有大概1,000名學生參與。
1922年，Robert Boville博士進一步設立每日假期聖經學校嘅世界組織，一年之後佢吔針對幼稚園、小學、中學三個年齡層規劃並推出假期聖經學校嘅標準出版物，內容足夠供應每間教堂舉辦為期五個禮拜活動嘅課程。
假新仔

假新仔（英文：smurf）喺打機上係指實際上實力極高、但用低等級戶口扮成新仔嘅玩家。
假性懷孕

假性懷孕係一種臨床或是亞臨床嘅症狀，指生物喺臨床上出現一啲懷孕跡象（例如閉經、孕吐、乳房脹痛，甚至係腹脹），但事實上並非真正懷孕。臨床上，人類以外嘅動物經常出現假性懷孕（特別是狗及老鼠），人類嘅假性懷孕就比較少見，多半係心理因素所造成。一般認為假性懷孕係因為內分泌系統嘅變化，因此分泌荷爾蒙，使身體出現類似懷孕嘅變化。有啲男性喺佢嘅配偶懷孕時，亦會有類似懷孕嘅的症狀（參照拟娩症（英文：couvade syndrome）），可能係因為會提昇高雌激素，催乳素同埋皮質醇水平嘅信息素所造成。
假戰

假戰（英文：Phoney War），怪戰（法文：Drôle de guerre），又叫靜坐戰（德文：Sitzkrieg），係指1939年9月到1940年4月之間，英法雖然因為納粹德國入侵波蘭所以宣戰，但係實際上雙方得極輕微嘅軍事衝突。
呢段期間雙方有小規模嘅空中同海上嘅衝突，英國開始將遠征軍調去法國，法國就開始進行一啲動員嘅工作。1940年初法國有14個師防守馬奇諾防線，同時有80個師喺後方支援，英國陸續增援到9個師嘅部隊到咗1940年5月英法集結咗超過3,100架戰車同2,000多架戰鬥機。
當時德軍同波蘭交戰緊嘅得少量軍隊守喺同法國交接嘅齊格菲防線，喺另一邊嘅馬奇諾防線，英法聯軍同德軍相對，但只係爆發零星交戰。英國皇家空軍向德國投擲宣傳單，加拿大軍隊都踏上咗英國，但係西歐喺7個月之間並冇任何戰爭，直到兩個陣營終於喺北歐戰役中爆發衝突，結束咗呢一段冇戰爭嘅宣戰期。喺重整軍備期間，英法除咗靠本身嘅生產之外，都向美國買咗大量武器。美國作為非參戰國，向英法租借同畀折扣出售武器。但係喺1930年代，英美嘅私人公司曾經隱瞞政府，向德軍提供咗武器，德軍戰機嘅引擎喺英國整，原材料就喺美國買。德國為咗阻止呢場跨越大西洋嘅交易，觸發咗大西洋戰爭。

薩爾衝突
内文：薩爾衝突
1939年9月，喺純政治考量下，法軍向國際聯盟轄下嘅薩爾推進咗3英里。法軍動用咗98個師同2,500架坦克，而德軍動用43個師，冇坦克。

冬季戰爭
内文：冬季戰爭
喺西歐假戰期間，蘇聯喺1939年11月30號入侵芬蘭，東歐爆發咗冬季戰爭。普遍輿論都支持民主國家芬蘭，由於芬蘭嘅抵抗似乎比波蘭對抗德軍更加成功，英法國民甚至要求政府支援芬蘭對抗強大嘅蘇聯。於是，蘇聯俾人踢出國際聯盟，英法兩國曾經計劃遠征斯堪的納維亞。英國開始征召軍隊，但喺冬季戰爭完咗之前都未去到芬蘭，就改喺威悉演習行動中支援挪威。1940年3月，冬季戰爭完咗後，法國總理達拉第因為支援芬蘭失敗而引咎辭職。

德軍入侵丹麥、挪威
内文：威悉演習行動
同盟國公開討論遠征斯堪的納維亞北部，但係得唔到中立嘅北歐國家同意；2月嘅阿爾特馬克事件影響咗德國嘅鐵礦供應，德國就強烈要求守住挪威海岸。4月9號，德國發起「威悉演習行動」，開始入侵丹麥同挪威，丹麥好快就輸。4月12至15號其間，盟軍登陸挪威，但係德軍喺2個禮拜之內佔領咗整個挪威，將盟軍驅逐出境。

英國變天
内文：挪威爭議
英國因為支援芬蘭失敗，而改成支援挪威，帶來嘅災難令英國首相張伯倫喺下議院受到攻擊。雖然下議院以281票同意對200票反對通過咗對張伯倫政府嘅信任動議，但係好多支持者都轉投咗反對票。張伯倫覺得冇嗮支持，好難繼續領導英國政府或另組聯合政府，就喺5月10號辭職。英國國王佐治六世委任反對綏靖嘅邱吉爾出任首相。邱吉爾重組聯合政府，包括保守黨、工黨、自由黨同一啲無政黨人士。
當日，即係英法對德宣戰之後8個月，德軍進攻比利時、荷蘭同盧森堡，假戰完咗。

影響
假戰係二戰時期西方綏靖主義嘅延續。佢令法西斯嘅侵略野心進一步擴大，削弱咗同盟國嘅力量，間接導致法國淪陷。
假期

假期（英文：Holiday）又叫假日， 係指同文化或者個人有關係嘅一個特別嘅日子，又分成官方假日同埋非官方假日，通常有慶祝或者其它活動。
安排響假日搞嘅澳門國際煙花匯演
「假期」同「請假」意思係唔一樣嘅，「請假」係一個人自己嘅休息日，唔一定係「假期」嗰日。
一路向西

《一路向西》（英文：Due West: Our Sex Journey），係套2012年上畫嘅香港電影，由胡耀輝執導，張建聲、王宗堯、郭穎兒、何佩瑜主演。套戲改編自香港高登討論區會員向西村上春樹嘅網絡小說《東莞的森林》。
一路繁花

《一路繁花》（Walking Into Blossoms Shanghai）係香港無綫電視製作嘅遊埠節目，由姚子羚、冼靖峰、胡蓓蔚、麥長青主持，2024年6月16號到7月14號逢禮拜日21:30-22:00喺翡翠台首播。節目會介紹上海同香港一啲同劇集《繁花》相關嘅場景。

節目調動
2024年6月30號：由於直播《福祿壽訓練學院終極對決》，所以停播一次。
一邊一國行動黨

一邊一國行動黨係一個已經解散嘅台灣政黨，主張臺灣獨立，並以總統陳水扁為精神領袖，前行政院長游錫堃為「最高顧問」。呢個政黨喺2019年8月18號成立，但喺2020年中華民國立法委員選舉失利後，於2021年1月舉行嘅黨員大會上正式決議解散，整個存在期只有一年五個月。
一路走來半世紀

《一路走來半世紀》（英文：Hong Kong 50 Years）係香港電視廣播有限公司嘅時事回顧節目，由新聞部製作，主持係李卓謙、陳沛珈。節目喺2018年1月13號開始香港時間逢禮拜六19:30到20:00喺翡翠台播。節目分做房屋、文化娛樂、交通運輸、工商百業、醫療教育、民生點滴同政制時事七個專題，介紹香港過去五十年（1967年到2017年）嘅變遷。
一路黃昏 電視連續劇精萃

《一路黃昏 電視連續劇精萃》係中國電視劇《一路黃昏》嘅原聲帶，喺1993年5月26號發行。

簡介
呢張專輯收錄咗10首歌。
一路向西伯利亞

《一路向西伯利亞》（Go Siberia），原名《亂入西伯利亞》，係香港電視娛樂製作嘅遊埠節目，2018年2月12號到3月2號逢禮拜一到五22:00-22:30喺ViuTV播，最後一集加長版喺3月3號禮拜六20:30-21:30播，一共16集。主持係畀人叫做「廣告界男神」嘅黎學勤、莫竣名，佢哋會由南韓大邱出發，「一路向西」經蒙古國去到俄羅斯西伯利亞，識下嗰度嘅靚女。
一進制

一進制係最原始嘅進位制，每逢加1都要進一次位，譬如1就劃一筆，2就劃兩筆。日常生活入面，為方便睇，一進制嘅記數符號通常用5個做一組，完整嘅一組代表5，做變相嘅五進制。
一路瞳行

《一路瞳行》（Sunshine Of My Life），係2022年上畫嘅港產片，由惠英紅、吳千語、吳岱融、楊天宇、陳貝兒主演，朱鳳嫻執導。
一路繁花相送

《一路繁花相送》（英文：Memories of Love）係一部30集都市情感劇，改編自青衫落拓同名小說。由北京領驥影視文化發展有限公司出品，導演劉淼淼執導，編劇金國棟執筆改編，並且由鍾漢良、江疏影、炎亞綸、李晟領銜主演，李浩軒、李銘順、莫允雯等演員加盟演出。
呢套劇喺2016年7月7號喺廈門開機拍攝，11月15日煞科，2018年2月7號喺東方衛視、江蘇衛視播出。台灣喺2019年7月31號喺緯來綜合台播出。

相關事件
2023年1月，香港無線電視推出劇集《新四十二章》，但就被指出現唔同抄襲問題，其中初版劇集海報就被指抄襲《一路繁花相送》。
原富

《原富》（英文：The Wealth of Nations），又譯《國富論》，係蘇格蘭經濟學家亞當斯密嘅一本經濟學著作，1776年3月9號出版，後世睇佢做現代經濟學嘅大作。
原川力

原川力（1993年8月18號—）係日本足球員，司職中場，效力鳥棲砂岩。
原子鏸

原子鏸（英文：Marsha Yuan，1978年3月7號—），原名原和瑪，係香港女演員，1999年度香港小姐競選嘅亞軍，1999年到2000年期間係無綫電視女藝員。佢阿媽係演員鄭佩佩，大家姐原麗淇亦係演員。
原島大地

原島大地（Daichi Harashima，1997年10月24號—）係一個活躍喺中國大陸同埋香港地區嘅演員。2020年結婚，老婆係日本人。

簡介
佢喺日本出世，係中日混血兒，所以有個咁日本式嘅名。2002年同張栢芝喺《忘不了》飾演無血緣關係嘅母子，佢4歲開始參演第一部電影《母親快樂》，間中參與電影同電視劇演出。
原崎政人

原崎政人（1974年8月13號—）係日本足球員，司職中場，效力過平塚比馬，大宮松鼠，及仙台七夕。
原州區

原州區係中國寧夏固原一個區，總面積2739平方公里，人口41萬。
原子鐘

原子鐘係指以原子嘅激發狀態發出電磁波作為計時原理嘅鐘，係一種非常之精密嘅鐘。
Louis Essen（右）、Jack Parry（左）同佢哋整嘅世界第一台銫-133原子鐘
NIST物理學家Steve Jefferts（前）、Tom Heavner（後）同埋NIST-F2銫噴泉原子鐘，美國嘅民用時間標準。
初五啟市錄

《初五啟市錄》（英文：The Day of Days），係香港無綫電視製作嘅時裝電視劇，由黃浩然、郭羨妮、陳錦鴻同林夏薇領銜主演，監製梁材遠。呢套劇係賀歲劇。
初始條件

初始條件（粵拼：co1 ci2 tiu4 gin2；英文：initial condition）喺動態系統上係指個系統喺初始時間點（）嗰陣嘅狀態。混沌理論之中成日講到，喺一個動態系統之中，初始條件變咗些少，都會令成個系統最後嘅狀態完全唔同嗮。
列隊認人

列隊認人（police line-up / identity parade）係調查罪案嗰陣常用嘅手法，指搵幾個嫌疑犯返嚟，俾佢哋一列噉企好，然後俾證人揀邊個係犯人。
初中成績評核試

初中成績評核試（Junior Secondary Education Assessment），通常叫中三評核試、中三淘汰試，係香港1981到1987年間，決定中三升中四嘅一個公開試。因有民間有反對而取消。之後由校內評核代替。

情況
香港政府實施九年免費敎育，由小一到中三。而中三升中四，由於中四嘅資助學位有限，有部份學生唔可以升中四。1981年就加咗個中三評核試，來定出每間學校升中四嘅人數，叫做獲選派資格率。升唔到中四，部份會去咗工業學院，轉向政府資助職業訓練。每年約莫有九萬中三學生參加呢個試，近六成派去官立或資助中四學位。

民間反對
當時中三評核試加埋小六學能測驗、香港中學會考、香港高級程度會考、香港高等程度會考，令到成個敎育學制變到以考試為中心。中三評核試斬開初中同高中課程，唔連貫，連初中課程都變成為考試而教，令初中飽受考試壓力，有損敎育。所以民間有好大反對聲音，要求取消呢個試。
1984年第一號報告書建議逐步廢咗個試。1986年《檢討初中成績評核辦法工作小組報告書》，公開諮詢後，建議獲選派資格率有九成半以上嘅學校，用過往三年嘅平均獲派資格率來決定幾多人升中四，替咗中三評核試。後尾所有中三學生都唔使考，正式廢試。
初中畢業生學業考試

，簡稱中考（zung1 haau2），係中華人民共和國地區讀嗮九年義務教育之後嘅畢業同升學考試嘅嗌法，亦係高中同中專、技校等學校針對初中畢業生嘅選拔考試。
考試時間多數喺每年6月上旬或中旬嘅全國高考開考無耐之後，有少部分地區喺6月下旬開考，極個別地區喺7月初開考。喺開考前夕，各省市一般會舉行2次模擬考（部分地市係3次）。

史
考試制度最先喺1980年代初出現，初期最先同畢業考合埋一齊，嗰時學生考試肥佬咗，即使有高中錄咗都唔畀入學。直到1990年代初，各地將畢業考同升學考一分為二。2000年代初期又將體育科目加入考試當中。
初凝芝茶

初凝．芝茶（粵拼：co1 jing4 zi1 caa4；英文：Ascohesion Cheese Tea），係香港一間執咗笠嘅嘅台式嘢飲舖，2020年12月20號喺旺角中心開張，2022年2月24號，被香港警務處國家安全處以「作出一項或多項具煽動意圖的作為」嘅罪名拉人，一日後被正式落案起訴。受搜捕事件影響，初凝芝茶無再開門，所有社交媒體停止更新。

背景
内文：香港武漢肺炎疫苗接種計劃
初凝芝茶係黃色經濟圈嘅其中一間舖頭，庭上控罪律政司就話佢哋喺2020年10月1號到2022年2月17號期間，成日喺Facebook同Instagram張貼「反政府」內容，又指世界各地已經開始同病毒共存，呼籲香港人唔好打針，唔好用安心出行，就係有煽動意圖「引起憎恨或藐視中央或香港特別行政區政府或激起對其離叛」。
喺香港，政府堅持推動「動態清零」做法，但坊間亦有討論同病毒共存嘅做法。2022年1月25號，民主黨公布一項民調結果，指65%受訪者贊成香港應該就同病毒共存策略作準備。
雖然係公共衞生議題，而且建議亦得到一定民意支持，但親中派立法會議員何君堯就話，呢啲討論係違《港版國安法》。

過程
喺2022年2月24號，大約下晝四點，大批警員去到旺角中心一樓圍封間舖頭，拉咗兩個負責人，同時搜舖，拎走咗兩箱嘢，大約6點完成行動。

審訊情況
喺2022年2月25號，律政司喺西九龍法院提堂落案起訴侯穎欣同林宛宜，首被告侯穎欣因發高燒未能到庭，案件押後至4月21號提堂，羅德泉冇批准佢哋嘅保釋申請。

判刑
2022年6月28號，侯穎欣同林宛宜認煽動，分別判囚6同7個月。
列陣章

列陣章係伊斯蘭教典籍《可蘭經》入面嘅第61章（蘇拉）。
初始化

初始化（粵拼：co1 ci2 faa3；美式英文：initialization；英式英文：initialisation）係電腦編程上嘅一個程序，指為啲變數設定初始嘅數值，而喺物件導向程式編寫當中，初始碼包括咗將個程式要用嘅物件定義同埋建構出個體物件。初始化嘅過程可以喺個程式做編譯嗰陣做，又可以喺執行期（run time）嗰時做。一段碼當中負責做初始化嗰橛仔就係所謂嘅初始化碼。初始化嘅相對係最終化。
喺實際程式編寫上，好多程式語言都會有特定嘅建構用嚟做初始化，而呢啲建構就係所謂嘅初始化器（initializer）或者初始化列表（initializer list），但詳細嘅初始化程序可能依程式語言或者初始化緊嘅物件種類而有所不同。

例子碼
喺多數嘅高階程式語言當中，個程式頭嗰若干行多數都係用嚟做初始化嘅；初始化通常涉及若干行嘅碼，每行都用「=」嚟將柞變數同物件設起初始嘅數值（喺多數高階程式語言裏面，「x = y」表達嘅係「將 x 呢個變數設做 y 呢個數值」）。以下係多種常用程式語言裏面做嘅初始化，定義一啲（個程式跟住落嚟會用嘅）變數、排列、同物件等：
C
/* variables */
   int a = 2;
   int b;
   b = 20;
   char string1 = 'a';
   char string2 = 'f';
傳藝類最佳專輯製作人獎

傳藝類最佳專輯製作人獎係依家金曲獎頒發獎項。
傳記電影

傳記電影（粵拼：zyun6 gei3 din6 jing2，Biographical film）係一種電影類型，通常係依據真人真事改編，而且一定程度上能夠反映嗰陣時嘅歷史事件同歷史人物。
傳統字

傳統字（粵拼：cyun4 tung2 zi6），係漢字文化圈傳統上沿用落來嘅漢字體系，係呢個文化圈內嘅成員語言所共享嘅傳統文字，亦曾經係文化圈內嘅主流文字。雖然係同一個體系，不過具體一啲字嘅寫法、甚至用法，陸港澳臺日韓越之間都有地區差異，其中臺灣、香港、韓國都出咗各自嘅傳統漢字官方字表。
而家傳統漢字主要用喺臺灣、香港同澳門，同埋美國、加拿大、澳洲、紐西蘭等等地方嘅部份海外華人社區。星馬比較多將傳統字同簡化字撈來用。韓國有時會喺韓文入面用少少傳統字來搞清詞義。

名
建構喺二元對立基礎嘅各種稱呼
喺近代，由於中國大陸同日本簡化咗傳統字，從傳統字度派生出新嘅漢字體系，於是喺中國、日本唔同嘅地域，傳統字有唔同嘅稱呼，有時個稱呼重會捲入到政治爭詏。值得注意嘅係，無簡化傳統字嘅語言，佢哋對傳統字嘅稱呼好簡單，就係叫漢字，比如廢除漢字嘅越南文，稱佢做「漢字」，越南文：𡨸漢（chữ Hán）；至於韓文，亦稱佢做「漢字」，韓文：漢字（한자），其中韓國減少漢字用量，朝鮮直接廢除漢字，都無經歷簡化。換言之，對傳統字嘅稱呼，其實係相對於簡化出嘅漢字體系來講嘅，呢啲稱呼嘅意義係建立喺二元對立嘅結構上嘅。諗開去，如果越南、韓國亦簡化傳統字，佢哋亦會有相對於傳統字嘅稱呼，而唔係簡單嘅一個「漢字」就搞掂曬。
對中文界，傳統字所對立嘅係1956年中華人民共和國頒行推廣嘅簡化字。喺推行簡化字後，中國大陸稱之爲繁體字。而中華民國制定咗官方嘅傳統字字表後，稱之爲正體字、國字、標準字。對日文界，傳統字所對立嘅係1946年日本推出嘅新字體。推行新字體後，原先用嘅傳統體系叫舊字體（日文：旧字体(Kyūjitai)）。
以上嘅稱呼屬於官方層面，當中嘅二元對立架構喺官方規範，二元分野在於「有無簡化」。而從民間角度，用漢字嘅地方向來有寫俗體、減筆嘅傳統，而呢啲減筆、俗體一般唔入大雅之堂，於是有另一種二元分野：「係咪正式、規範」，而個對立架構喺書寫場合，於是傳統字同呢啲減筆、俗體對立，畀民間稱呼爲深筆字。由於所有簡化嘅字都係源出自傳統字，所以又嗌做原體字，瑞典漢學家林西莉（英文：Cecilia Lindqvist）喺其著作《漢字的故事（中文：漢字的故事）》中就使用「原體字」呢種稱呼。由於係民間立場嘅稱呼，呢啲名喺兩岸三地嘅民間通用。

中文界關於名嘅爭詏
簡繁之爭喺中文界詏到大龍鳳噉，有啲人撐傳統字，有啲人撐簡化字。其中撐傳統嘅人強調傳統字喺字形、同埋字形蘊含嘅文化呢兩方面嘅正統承傳，就將傳統字嗌做「正體字」；而撐簡化嘅人就認爲傳統字複雜、唔好寫，應該用簡化字取代傳統字，所以相應噉嗌佢做「繁體字」。

繁體字
「繁體」呢箇名係相對「簡體」而言，歷史上並未有噉樣嘅名，係自大陸推出簡化字以來所安嘅名。支持簡化字嘅人認為傳統字相比簡化字難寫，話佢「繁」不爲過；而反對簡化字嘅人認為「繁」呢箇名暗示傳統字繁雜，貶低咗傳統字，而且傳統字係一路沿襲嘅，並無繁化原先寫法。

正體字
「正體字」呢箇名出自中華民國，比如馬英九做臺北市長時推廣「正體字」嘅稱謂。不過「正體」呢箇概念歷史上係相對「俗體」「通體」而言，而唔係相對於「簡化字」。支持嘅人認為呢箇名凸顯傳統字嘅文化正統，而支持簡化字嘅人認為「正體」意味簡化字係「唔正」，係攻擊緊簡化字。
傳說生物

傳說生物（英文：legendary creature / mythological creature）係指一啲傳說中嘅生物，例如係龍同牛頭怪等。

粵地特色
香港地不溜出名多鬼古。

西方傳說
2021 年斯洛文尼亞首都盧布爾雅那一座雕像；座雕像描繪咗隻典型嘅西洋龍。
睇埋：奇幻同仙子
西洋龍（dragon）：歐洲人傳說裏面都有龍；同東方龍唔同，西洋龍傳統係凶惡（相對於吉祥嘅東方龍）、有翼曉飛（東方龍都曉飛，不過冇翼）、會噴火（東方龍通常唔會噴火），而且身形冇東方龍咁修長；喺現代奇幻入面，某啲作品將西洋龍描繪成好似天神一樣高於人類嘅存在。廿一世紀初有西洋龍嘅奇幻作品有夢工場嘅動畫片《馴龍記》。
仙子（fairy）：源自歐洲民間故仔嘅傳說生物；喺廿世紀嘅故仔當中，仙子通常俾人描繪成細粒、有好似蝴蝶噉嘅翼、仲曉用魔法；例子有 1953 年嘅迪士尼動畫片《小飛俠》當中嘅小叮噹。
人魚（merfolk / merpeople）：喺世界多地嘅民間傳說當中都有嘅一種傳說生物，指上半身係人（或者似人）下半身係魚嘅生物，人魚上半身可以同人類冇乜分別，又可以好醜樣好恐怖，而美人魚就係指上半身係靚女嘅人魚；人魚可以係奸角－喺唔少故仔當中，美人魚都被描繪成會以甜美嘅聲唱歌，用佢哋嘅歌聲迷惑水手嘅心智同令船沉沒。可以睇睇童話故事《人魚公主》。
不死生物：傳說生物嘅一個類別，指一啲明顯死咗、但（因為魔法等嘅超自然力量）能夠好似生勾勾嘅生物噉活動嘅生物－即係例如隻嘢曉郁同講嘢，但冇心跳同脈搏。
鬼魂：指因為肉體死亡而離開咗肉體嘅靈魂，通常觸摸唔到，能夠穿過實體。
傳記

傳記，又叫人物傳記，係一種文學體裁，記載住一個嘅人生。
傳統醫學

傳統醫學係同現代醫學相對嘅概念，指由遠古開始各個文明自己發展出嚟嘅醫療知識，而家被睇成另類醫學嘅其中一個範疇，喺非洲、亞洲同拉丁美洲一啲地方依然普遍採用。
傳說

傳說係指靠人口耳相傳嘅方式流傳嘅敘事，因為唔係歷史記載，所以考證唔到，但又未必係完全虛構。
傳譯員

傳譯員係種工，幫人傳話、解話。以前叫通事（又叫傳供），官方就叫繙譯官。
傳習錄

傳習錄，書一本，大明儒家王陽明嘅講學筆記，學陽明學嘅入門，由佢學生徐愛、薛侃同錢德洪等收錄編輯而成。書分三卷，即上中下卷。舊時本時對東亞有好大影響。
反編譯器

反編譯器（粵拼：faan2 pin1 jik6 hei3 ），香港又有叫反組譯器或者反解器，係一種電腦程式，特徵係識得將行到嘅二進制格式檔案，轉化做高級程式語言源碼：喺廿一世紀初，啲人寫親程式通常都係用高級程式語言嚟寫嘅，高級語言例子有 Python 同 Javascript 等等；呢啲程式語言設計到對人類嚟講易睇易明，但係電腦唔會識睇由呢啲語言寫成嘅源碼，所以用呢啲語言寫成嘅程式實要用編譯器轉化，變成機械語言或者組合語言（低級語言）先會攞去畀電腦行；反編譯器就係一類特製工具，能夠將機械語言碼變返做高級語言嘅源碼。

基本概念
睇埋：編譯器
程式語言係一種用嚟教電腦做運算嘅工具。程式語言可以分做兩大種：高級程式語言同低級程式語言，當中高低係講緊抽象化嘅程度有幾高——低級程式語言嘅例子有機械語言同組合語言呀噉，呢啲語言抽象化程度低，寫到好接近電腦內部實際做嘅運算，但係對人類嚟講好難明。當中機械語言直頭可以係「完全由一大串十六進制數字組成」嘅，想像好似
A5 12 18 65 34
噉嘅碼，包含咗「將記憶體呢個位嘅數值，加落去記憶體嗰個位嘅數值嗰道」噉嘅指示。相比之下，高級程式語言就做咗高度嘅抽象化，寫到同電腦內部實際行嘅運算爭好遠，但係對人類嚟講易明，好似係以下噉嘅 Python 源碼：
a = 5 # 設 a 做 5
b = 4 # 設 b 做 4

print(a+b) # 「同我顯示出 a + b 得出嘅結果。」
編譯器做嘅，係攞住一啲以高級語言寫成嘅源碼，轉換做電腦「睇得明」嘅低級語言碼。反編譯器做嘅嘢就啱啱相反，攞住一段低級語言碼做抽象化，建構返一段功能相等嘅高級語言碼出嚟。
反町一輝

反町一輝（19年月號—）係日本足球員，司職前鋒，效力過草津溫泉，及図南SC前橋。
反町隆史

反町隆史（1973年12月19號—），係日本嘅一個男演員。
反組合器

反組合器（英文：disassembler）係組合器嘅相反，會負責將用機械語言寫嘅碼翻譯做特定嘅組合語言。常見用途包括分析高級程式語言編譯器嘅輸出同最佳化、重構遺失咗嘅原始碼、分析惡意軟件、修改同破解軟件等。
反義詞

反義詞（粵音：faan2 ji6 ci4），又叫相反詞，係語言學上嘅一種對比手法，係指某一對字詞有相反嘅意思或者定義，例如：有同冇、鍾意同憎、凍同熱... 等都係反義詞。一種語言入面嘅所有詞彙唔一定都有對應嘅反義詞，例如助詞、量詞、數詞、嘆詞、擬聲詞等一般都冇相反詞。
仲有一啲因為冇反義或者反義比較模糊而又冇相應嘅反義詞嘅詞彙。但係大部分語言嘅反義詞屬於形容詞、名詞同動詞嘅詞彙，而且反義詞同同義詞普遍存在喺所有嘅人類語言入面。
一般嚟講，某詞對應嘅反義詞未必只有一個，而會包含所有反義詞嘅同義詞在內。例如年少、年幼、後生等都可以算係老嘅反義詞，因為佢哋彼此之間都係同義詞。
之不過，因為好多詞彙喺唔同場合都可以有唔同嘅定義，所以可能有一個詞對應多數完全唔同嘅反義詞嘅情況出現。因此有啲特定嘅詞可以有幾個完全唔同定義嘅反義詞，例如白嘅反義詞喺唔同場合分別可能係黑（例如白色同黑色）紅（例如白事同紅事，或白軍同紅軍）文（例如白話同文言）等唔同意義嘅詞匯[未記出處或冇根據]。

分級反義詞
分級反義詞（graded antonym）呢個語言學概念，通常淨係適用於形容詞。如果話 A 同 B 係分級反義詞，意思係話兩隻字形容緊某個連續變數嘅兩極，例如
溫度係個連續變數，熱同凍呢兩隻字形容緊溫度嘅兩極，所以係分級反義詞；
又例如重量係個連續變數，輕同重呢兩隻字形容緊重量嘅兩極，所以係分級反義詞；
又例如長度係個連續變數，長同短呢兩隻字形容緊長度嘅兩極，所以係分級反義詞。
反胃

反胃，或者叫嘔心，係種唔舒服嘅感覺，個胃頂住頂住，好想嘔。成因包括暈浪、大肚、心理壓力大、睇到核突嘢等。
反町康治

反町 康治（そりまち やすはる，1964年3月8號—）係日本足球員，日本足球代表隊前成員。

日本國家足球隊
由1990年到1991年，佢同日本足球代表隊出場4次。
反社會行為

反社會行為（英文：anti-social behavior）係指傷害其他人或者忽視其他人嘅利益嘅行為。反社會行為輕微嘅例子有講粗口鬧人，而嚴重嘅例子就有殺人同強姦等。
反芻動物

反芻動物，生物分類上叫反芻亞目（Ruminantia），係偶蹄目下面嘅一個亞目，共通點都係識得反芻。
北區公園

北區公園，香港公園之一，遊樂場之一，喺上水馬會道，英文叫North District Park，舊名北區中央公園。行政上歸北區。設施有公園、硬地球場、籃球場、排球場、手球場、緩跑徑、健身徑。以及七人足球場。
公園就近粉嶺圍。
北區區議會

北區區議會（粵拼：bak1 keoi1 keoi1 ji5 wui6*2）係香港18個區議會嘅其中之一，負責協助處理新界北區嘅事務。依家有22個議員，其中直選議員有18個，同當然議員4個（區內嘅鄉事委員會主席）。
北區 (東京都)

北區 (東京都)係日本東京嘅其中一個區。
北區 (大阪)

北區 (大阪)係日本楔位文，重未完成，麻煩你幫手補充內容。
中島依美

中島依美（1990年9月27號—）係日本足球員，踢中場，曾經喺2011～2017年間為日本女子足球代表隊出場46次，入咗9球。
中島俊一

中島俊一（1982年6月16號—）係日本足球員，司職中場，效力過名古屋八鯨，FC琉球，及水戶蜀葵。
中山高速公路

中山高速公路，編號為中華民國國道一號（英語譯名：Sun Yat-sen Freeway／National Highway No. 1），簡稱中山高、國一、一高，係臺灣第一條高速公路。佢連接臺灣西部各個大都市、城鎮，以及臺灣南北兩大港口高雄港同基隆港，為臺灣西部走廊、甚至臺灣陸上交通最重要嘅大脈搏。佢全長有374.3公里（232.6英里），係臺灣第二長高速公路，僅次於福爾摩沙高速公路。
中岳誕

中岳誕，減筆寫做中岳𧩙、中岳旦，係中岳嘅寶誕。寶誕響三月十八。
中岡麻衣子

中岡麻衣子（1985年2月15號—）係日本足球員，踢中場，曾經喺2005～2007年間為日本女子足球代表隊出場14次。
中島健人

中島健人（日文：中島　健人／なかじま　けんと Nakajima Kento）係日本一個男演員，佢係Johnny's事務所（中文：傑尼斯事務所）下面其中一隊偶像組合Sexy Zone嘅成員。
元五墳營地

元五墳營地，香港營地之一，專畀露營，喺南風灣對上，隔灣元五墳，英文叫Yuen Ng Fan Campsite。屬西貢東郊野公園，行政上歸西貢區。營地屬小型，有營位少過二十。水源取自溪澗，季節性水源。歸漁農自然護理署管。
營地無車路到，至近有西貢萬宜路，萬宜水庫嗰邊。地無署方訂行山徑，不過有山徑到。行山徑唔遠有北潭涌自然教育徑。馬路嗰邊有麥理浩徑第一段。
營飲食用得燒烤爐、檯櫈。有廁所，不過旱廁。
元古宙

元古宙係地質時代入面第三個宙，響25億年到5.4億年之前，即係響太古宙之後、顯生宙之前，可以細分古元古代、中元古代、新元古代。
地質時代
元中

元中係日本南朝嘅年號，相對於公元1384年至1392年，當時南朝天皇係後龜山天皇（日文：後亀山天皇）。元中九年十月初五（1392年10月21號），南北朝統一，廢除元中年號。
元中係日本楔位文，重未完成，麻煩你幫手補充內容。
元史

《元史》係中國嘅廿四史其中一本，講大元嘅史，由大明嘅宋濂著作。
元修

元修（510年—535年2月3號），字孝則，係北魏最後一個皇帝，魏孝文帝個孫仔（廣平武穆王元懷嘅細仔），532年到535年在位，跟諡號叫魏孝武帝。
古城門志帆

古城門志帆 ，係日本嘅一個女藝人同埋配音員。
古墳時代

古墳時代係日本史上一個時代，由約莫公元250年到538年。嗰陣嘅人會起好多大型嘅墳。古墳時代嘅文物響日本本州島好多地方都有出土，但北海道就未有發現。
古埃及藝術

古埃及藝術（Ancient Egypt art）係指古埃及（活躍於公元前 3100 至 332 年之間嘅尼羅河流域）嘅藝術。

雕像
古埃及係一個喺整雕塑上好出名嘅古文明。古埃及人有高超嘅石雕技術，能夠創造出好似獅身人面像等舉世聞名嘅作品，當中獅身人面像極之巨大，係一個由前髀到尾有成 73 米長、由底到頭頂 20 米高、由正面睇有 19 米闊嘅石灰岩雕像，而古埃及嘅神殿裏面都有大量嘅雕像描繪阿努比斯同芭絲特等古埃及人相信嘅天神。除咗呢啲大雕像之外，古埃及亦都出好多細啲（大約大人咁高）嘅雕像或者係喺神殿等建築物嘅牆上面嘅浮雕。呢啲作品對於考古學家研究古埃及文藝有重大嘅幫助。
古城區

古城區係中國雲南麗江一個市轄區，總面積1127平方公里，人口14萬。
古塔拉河

古塔拉河係俄羅斯一條河，屬塔古爾河嘅右支流，由伊爾庫茨克州負責管轄，河道全長169公里，流域面積約4,300平方公里，發源自東薩揚山脈，河水主要嚟自融雪同埋雨水。
古天祥

古天祥（英文：Carlos Koo，1979年1月28號—）係香港男模特兒兼演員，中國、西班牙混血，澳門出世同成長，之後入讀香港樹仁學院。佢2004年出道，早期主要拍廣告，亦客串過無綫電視劇集，2012年入過香港電視網絡拍劇，之後變做自由身演員。家下係邵氏兄弟同無綫電視旗下藝人。
古天農

古天農（英文：Ko Tin Lung，1953年—2022年6月23號）係香港舞台劇演員同導演、電視及電台節目主持。曾經擔任中英劇團藝術總監、香港藝術發展局藝術推廣委員會主席、戲劇組主席、策略委員會委員、康文署及香港演藝學院戲劇學院顧問委員。
2022年6月23號，古天農被發現於睡夢中離世，死訊於當日由杜國威宣布，警方相信事件無可疑，暫未能確認死因。
佑村

佑村係一條位於廣東省台山市海宴鎮南面嘅自然村，背靠雞籠山。隔籬臨近天主教村坦安村，村尾有水庫，種植業比較出名嘅係富貴竹。
佔·誘神奇女俠

《佔·誘神奇女俠》（Professor Marston and the Wonder Women）係一部2017年嘅美國傳記電影，由安祖娜魯賓遜執導。故事講述創作神奇女俠嘅心理學家William Moulton Marston。主演係盧克伊雲斯、莉碧嘉荷爾、貝娜希夫卻德。
八丁蜻蜓

八丁蜻蜓（學名：Nannophya pygmaea）係蜻蜓嘅一種物種。
八丈島機場

八丈島機場（粵音：baat3 zoeng6 dou2 gei1 coeng4）係喺日本伊豆群島嘅一個機場，喺1955年嗰陣起好兼且開放畀人用嚟搭飛機。
八二五荃葵青遊行

八二五荃葵青遊行，係2019年8月25號由香港民間人士發起嘅一次反逃犯條例修訂公眾遊行，對象係荃灣區同葵青區街坊，由葵涌嘅葵涌運動場行去荃灣嘅荃灣公園。呢次遊行主辦單位宣稱有10萬人參加。
遊行完結後，激進示威者同警方發生衝突，警方頭一次出動水炮車，又頭一次開手槍。
八乙女光

八乙女光（1990年12月2號—）係日本嘅一個男藝人同埋演員，組合Hey! Say! JUMP成員，前組合Ya-Ya-yah成員。
八久保颯

八久保颯（1993年6月23號—）係日本足球員，司職中場，效力熊本羅亞素。
八一零大埔示威

八一零大埔示威，係2019年8月10號由香港民間人士發起嘅一次反逃犯條例修訂示威。呢次示威本嚟係八一零大埔遊行，由大埔頭巴士總站行到大埔墟廣福道，但警方發咗「反對通知書」，主辦單位宣佈取消遊行。但係有大埔區街坊同區外民眾嗰日走入大埔「行街」，當中好多人大致跟咗原先遊行路線自發行一次，雖然期間有激進示威者整路障，但最終和平撤出大埔區，轉移到沙田、大圍同尖沙嘴等地佔領道路。
八丈島

八丈島係日本東京都伊豆群島一個島，喺東京南面287公里，面積62.52平方公里。
嘉義機場

嘉義機場（粵拼：gaa1 ji6 gei1 coeng4）係喺臺灣嘉義縣嘅一個機場，喺1936年12月起好。
嘉義站

嘉義車站 中華民國（臺灣）文化資產嘉義車站路軌同列車，右邊係車站月台。舊稱嘉義驛登錄等級市定古蹟位置 臺灣嘉義市西區中山路528號建成年代 日本昭和8年（1933年）
1933年改建前嘅嘉義驛
嘉義後站（舊）
嘉義車站剪票口
阿里山森林鐵路站牌
阿里山森林鐵路月台
阿里山森林鐵路票價表
嘉義車站喺臺灣嘉義市西區，係臺灣鐵路管理局縱貫線南段、林務局阿里山森林鐵路阿里山線嘅鐵路車站同嘉義BRT車站，早期亦係臺灣糖業鐵路北港線（原稱嘉義線）、朴子線嘅嘉義站，但目前糖業鐵路已經廢止。現今嘅臺灣鐵路管理局嘉義後站就係早期糖業鐵路車站嘅站址，因擴充興建嘉義市先期交通轉運中心嘅緣故，旅客須利用站內地下道同埋站內、外天橋至去得到嘉義後站。
喺嘉義市區鐵路高架化計畫完工前，嘉義市政府無法設立永久性質嘅交通轉運中心，所以將臺灣鐵路管理局嘉義後站擴充，興建同佢共站、臨時性質嘅嘉義市先期交通轉運中心。嘉義市先期交通轉運中心喺2010年2月完工、2011年1月20號啟用，分為前後棟，其間以天橋連接，共有15席月台畀公路汽車客運業者使用；其地下1層設有停車場，計有65個小客車席位畀來客使用。嘉義市先期交通轉運中心第一月台同第二月台專畀嘉義公車捷運（嘉義BRT）用。
嘉義縣

嘉義縣係中華民國臺灣一縣，縣城太保市，議會喺朴子市。
嘉義市市長

嘉義市市長係中華民國臺灣省嘉義市嘅最高行政首長，任期四年，可以連任一次，而家市長係中國國民黨黃敏惠。
嘉義縣政府

嘉義縣政府（英文：Chiayi County Government）係中華民國台灣嘉義縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。嘉義縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，嘉義縣嘅自治監督機關亦改為行政院各部會（主要係中華民國內政部）。嘉義縣政府亦都係轄下各鄉、鎮、市嘅地方自治監督機關。
厄圖

厄圖（哈薩克文：Ақтау）係哈薩克曼節斯套州嘅首府。
厄尼

厄尼（ak1 nei4，梵文：अग्नि），係吠陀教同印度教嘅火神。創世之初，創造主梵天喺佢嘅肚臍創造咗八位善良嘅天神，叫做「婆蘇」，意思係樂善好施，其中排第六就係火神厄尼，由於佢嘅威力最強大，所以做咗婆蘇嘅首領。
厄客德娜

厄客德娜係希臘神話嘅怪物，上半身係個女人，下半身係一條或者一孖蛇尾。
厄托別

厄托別（哈薩克文：Ақтөбе‎）係哈薩克厄托別州嘅首府。
厄托別州

厄托別州（哈薩克文：Ақтөбе облысы）係哈薩克嘅一個州，首府厄托別。